b'\n_START_ARTICLE_\nKSV Waregem\n_START_SECTION_\nHistoria\n_START_PARAGRAPH_\nSeura perustettiin vuonna 1925 nimell\xc3\xa4 Waereghem Sportif. Vuonna 1945 se vaihtoi nimekseen Waregem Sportief. Vuotta my\xc3\xb6hemmin se fuusioitui Red Star Waregemin kanssa ja muodosti SV Waregemin. Samana vuonna seura liittyi Belgian jalkapalloliittoon. Viimeinen nimenvaihdos tapahtui vuonna 1951 jolloin Waregem nimettiin KSV Waregemiksi. Kaudeksi 1966\xe2\x80\x931967 KSV nousi p\xc3\xa4\xc3\xa4sarjaan voitettuaan toisen sarjatason. Vuonna 1974 Waregem voitti Belgian cupin ja vuonna 1982 Belgian Supercupin. Kaudella 1995\xe2\x80\x931996 KSV sijoittui p\xc3\xa4\xc3\xa4sarjan viimeiseksi ja putosi. Kolme vuotta my\xc3\xb6hemmin seura putosi edelleen kolmannelle sarjatasolle. Vuonna 2001 seura fuusioitui Zulte VV:n kanssa ja muodosti uuden seuran, joka nimettiin SV Zulte Waregemiksi.'